Ålesund kirke

**Ålesund kirke** er en langkirke fra 1909 i Ålesund kommune, Møre og Romsdal fylke. Den er en del av Den norske kirke og er prostikirke i Nordre Sunnmøre prosti i Møre bispedømme. Kirken står nokså langt øst på Aspøya, mellom Giskegata i nord og Kirkegata i sør, og mellom Aspegata i vest og Prestegata i øst.

Byggverket er i hvit, gul og rød marmor og har 800 sitteplasser. Da Ålesund skulle bygges opp igjen etter brannen i 1904, ble det hentet stein fra Eide på Nordmøre. Orienteringen er fra øst mot vest, med kor i sistnevnte retning. Tårnet er asymmetrisk plassert på sørsiden. Det er et lite kapell ved koret i vest.

## Interiør og utsmykning
Kirken er utsmykket med fresker av Enevold Thømt og glassmalerier, dels av Enevold Thømt, dels av andre. Thømt arbeidet med koret i en årrekke. Korbuen var ferdig i 1918, og arbeidet med korets vegger og hvelving pågikk til 1928. Glassmaleriene kom til over en enda lengre periode.

Die Alesunder Kirche ist ein beeindruckendes Gesamtkunstwerk. 11.jpg|Korets tak og vegger er rikt utsmykket med fresker av Enevold Thømt.
Die Alesunder Kirche ist ein beeindruckendes Gesamtkunstwerk. 09.jpg|Orgelet på østgalleriet er bygget av J.H. Jørgensen i 1945 og utvidet av Rieger i 2009.
Die Alesunder Kirche ist ein beeindruckendes Gesamtkunstwerk. 12.jpg|Inngang til kapellet i sør fra skipet
Kirche von Alesund Gedenktafel.jpg|Tavle i våpenhuset med navn på krigsofre

Altertavlen (1909) er laget av  Nicolai Mejdell. Prekestolen er av tre, og døpefonten er av marmor fra Carrara. I våpenhuset er en minnetavle med navnene på falne fra Ålesund under andre verdenskrig.

Die Alesunder Kirche ist ein beeindruckendes Gesamtkunstwerk. 02.jpg|Vinduet i korets fondvegg viser korsfestelsen.
Die Alesunder Kirche ist ein beeindruckendes Gesamtkunstwerk. 04.jpg|Storm på Genesaretsjøen
Die Alesunder Kirche ist ein beeindruckendes Gesamtkunstwerk. 01.jpg|Olav den hellige på et vindu i øst gitt av keiser Wilhelm II

Hovedorgelet (på østgalleriet) ble bygget av J.H. Jørgensen i 1945 og hadde opprinnelig 70 stemmer. I anledning hundreårsjubileet i 2009  ble det restaurert og utvidet til 94 stemmer av Rieger Orgelbau, som også bygget et kororgel til kirken.

## Tidligere kirke
Ålesunds første kirke ble tegnet av Heinrich Ernst Schirmer. Den ble oppført i 1854 og vigslet den 25. januar 1855. Det var en korskirke i tegl — for det meste upusset, men vesttårnet hadde puss. Kirken var stilmessig nokså lik samme arkitekts Strøm kirke utenfor Skarnes, som ble oppført parallelt. Kirken ble ødelagt i bybrannen i 1904.

## Kirkegård
Kirkegården ligger nord for kirken og kalles Vestre kirkegård. Den ble tatt i bruk samtidig med den første kirken i 1855 og var første kirkegård for Ålesund by. Aspøya har skrinn jord, så det er fylt på jord på stedet for å kunne bruke det som gravplass. Kirkegården ble etterhvert full, og i 1879 ble Nordre gravlund tatt i bruk. Senere er flere andre gravlunder anlagt i byen. Det står et krigsminnesmerke nordøst for kirken. Fra 1994 er det anledning til urnenedsettelser på kirkegården.

## Referanser




## Litteratur
* 
* 
* 

## Eksterne lenker
* 
* 
* Ålesund menighet
* [Kart over Vestre kirkegård](https://allslekt.org/Grav-kart/(M%c3%b8re%20og%20Romsdal)-175.pdf) (Allslekt.org)